กระดูกน่องหัก ใส่เฝือกมา 2 เดือนแล้วค่ะ ไป x- เรย์ กระดูกเริ่มติดตรงส่วนกลาง คุนให้ถอดเฝือกและหัดเดิน อยากทราบว่าถ้าเดิน แล้วกระดูกตรงที่ติดมีโอกาสหักได้อีกไหมค่ะ ถ้าเราลงน้ำหนักเวลาเดิน
สวัสดีค่ะ กระดูกบริเวณขาเป็นกระดูกที่รับน้ำหนักมาก เมื่อมีการหักหรือเคลื่อน อาจจะต้องใช้เวลานานประมาณ 3 เดือนขึ้นไปกว่ากระดูกจะสามารถติดกันได้ตามปกติการรักษานั้นขึ้นกับว่ามีการหักหรือเคลื่อนมากน้อยแค่ไหน ถ้าหักและเคลื่อนมาก แพทย์อาจทำการผ่าตัดและใช้เหล็กดามไว้ให้เข้าที่ แต่ถ้าหักและเคลื่อนน้อยอาจใช้การดามภายนอกเท่านั้นโดยช่วงที่ถอดเฝือกและเริ่มหัดเดินได้แล้ว ให้ค่อยๆลงน้ำหนักได้ตามที่แพทย์สั่ง เพื่อไม่ให้ลงน้ำหนักมากเกินไปที่กระดูกที่เพิ่งเริ่มติด กระดูกที่ติดแล้วมีโอกาสหักซ้ำได้อีกเมื่อมีรอยการหักอยู่ ดังนั้นในช่วงแรกงดการทำกิจกรรมหนักๆที่ต้องลงแรงมากๆไปก่อน และในระยะยาวก็ควรระวังด้วยเช่นกัน แต่ส่วนใหญ่ถ้ากระดูกติดกันแล้ว สามารถทำกิจรรมได้ตามปกติค่ะ